Diari Oficial de la Generalitat Valenciana


Sumari del DOGV 8859, del 17-07-2020 (2020/5637)

RESOLUCIÓ de 14 de juliol de 2020, de la Direcció General de LABORA Servei Valencià d'Ocupació i Formació, per la qual es modifica la Resolució de 10 de març de 2020, del director general de LABORA Servei Valencià d'Ocupació i Formació, per la qual s'aprova la convocatòria de la primera etapa de les subvencions per al desenvolupament del programa mixt d'ocupació formació «Escoles d'Ocupació Et Formem», destinat a persones amb dificultats d'inserció laboral o pertanyents a col·lectius vulnerables amb càrrec al Programa operatiu del Fons Social Europeu de la Comunitat Valenciana 2014-2020 (POCV), per a l'exercici pressupostari 2020, en aplicació de l'Ordre 14/2017, de 17 de juliol, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores d'aquestes.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8859

Data del DOGV
:   17-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/5637


Data del document
:   14-07-2020

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 14 de juliol de 2020, de la Direcció General de LABORA Servei Valencià d'Ocupació i Formació, per la qual es modifica la Resolució de 10 de març de 2020, del director general de LABORA Servei Valencià d'Ocupació i Formació, per la qual s'aprova la convocatòria de la primera etapa de les subvencions per al desenvolupament del programa mixt d'ocupació formació «Escoles d'Ocupació Et Formem», destinat a persones amb dificultats d'inserció laboral o pertanyents a col·lectius vulnerables amb càrrec al Programa operatiu del Fons Social Europeu de la Comunitat Valenciana 2014-2020 (POCV), per a l'exercici pressupostari 2020, en aplicació de l'Ordre 14/2017, de 17 de juliol, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores d'aquestes.  
 [2020/5637]  
  
En data 19 de juliol de 2017, es va publicar en el Diari Oficial de la Generalitat Valenciana l'Ordre 14/2017, de 17 de juliol, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores del programa mixt d'ocupació formació Escoles d'Ocupació Et Formem, destinat a persones amb dificultats d'inserció laboral o que pertanyen a col·lectius vulnerables.  
  
En data 13 de març de 2020, es va publicar en el Diari Oficial de la Generalitat Valenciana  la Resolució de 10 de març de 2020, del director general de LABORA Servei Valencià d'Ocupació i Formació, per la qual s'aprova la convocatòria de la primera etapa de les subvencions per al desenvolupament del programa mixt d'ocupació formació Escoles d'Ocupació Et Formem destinat a persones amb dificultats d'inserció laboral o pertanyents a col·lectius vulnerables amb càrrec al Programa operatiu del Fons Social Europeu de la Comunitat Valenciana 2014-2020 (POCV), per a l'exercici pressupostari 2020, en aplicació de l'Ordre 14/2017, de 17 de juliol, de la Conselleria d'Economia Sostenible, Sectors Productius, Comerç i Treball.  
En el resolc onze de la resolució de 10 de març de 2020, s'estableix que els projectes hauran d'iniciar-se abans de l'1 d'octubre de 2020 i finalitzar d'acord amb la duració d'aquests, establida en aquesta convocatòria.  
La tramitació d'aquesta convocatòria va quedar suspesa d'acord amb el que es disposa en la disposició addicional tercera, apartat 1r, del Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19.  
No obstant això, el Reial decret 465/2020, de 17 de març, pel qual es modifica el Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19, en l'apartat 4 del seu article únic, modifica l'apartat 4 de la disposició addicional tercera del Reial decret 463/2020, que estableix que les entitats del sector públic podran acordar motivadament la continuació d'aquells procediments administratius que facen referència a situacions estretament vinculades als fets justificatius de l'estat d'alarma, o que siguen indispensables per a la protecció de l'interés general o per al funcionament bàsic dels serveis.  
  
Amb base en aquesta previsió, en data el 14 de maig de 2020, es va publicar en el Diari Oficial de la Generalitat Valenciana la Resolució de 12 de maig de 2020, del director general de LABORA Servei Valencià d'Ocupació i Formació, sobre continuació de procediments indispensables per a la protecció de l'interés general derivats de la disposició addicional tercera del Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19.  
En la Resolució de 14 de maig de 2020, es declarava d'interés general i s'acordava la no suspensió de termes ni interrupció dels terminis per a la tramitació, entre d'altres, de la Resolució de 10 de març de 2020, anteriorment citada, i per tant, la continuació de les diverses fases del procediment administratiu, durant la vigència de l'estat d'alarma decretat pel Govern.  
Atés que, en data 11 de juny de 2020 va finalitzar el termini de presentació de les sol·licituds previst en la Resolució de 10 de març de 2020 i que en el dia de hui s'està procedint a comprovar que les sol·licituds i la documentació presentada s'ajusten al que es disposa en l'esmentada resolució, per a procedir posteriorment a valorar-les, és indispensable modificar el termini d'inici dels projectes per a facilitar el compliment del que es disposa en el resolc onze de la resolució de convocatòria.  
En la disposició final segona de l'Ordre 14/2017, esmentada anteriorment, es faculta la Direcció General de LABORA Servei Valencià d'Ocupació i Formació per a dictar totes aquelles instruccions i adoptar les mesures que considere oportunes per a l'execució i aplicació d'aquesta ordre quan concórreguen circumstàncies degudament motivades que ho aconsellen; quan les instruccions i mesures tinguen caràcter general hauran de publicar-se en el Diari Oficial de la Generalitat Valenciana.  
D'acord amb el que s'ha exposat, i en ús de les facultats que té atribuïdes aquesta direcció general, resolc:  
  
Modificar el termini establit en el resolc onze de la Resolució de 10 de març de 2020, anteriorment esmentat, que queda redactat com segueix:  
«D'acord amb el que es preveu en l'ordre de bases, els projectes hauran d'iniciar-se abans de l'1 de desembre de 2020 i finalitzar d'acord amb la duració d'aquests, establida en aquesta convocatòria.»  
  
Aquesta resolució entrarà en vigor el dia de la publicació en el Diari Oficial de la Generalitat Valenciana.  
Contra aquest acte, que esgota la via administrativa, podrà interposar-se un recurs potestatiu de reposició davant aquest mateix òrgan en el termini d'un mes a partir de l'endemà de la publicació d'aquesta resolució, d'acord amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos, un recurs contenciós administratiu davant el jutjat contenciós administratiu competent, de conformitat amb el que s'estableix en l'article 8, apartat 3, així com en l'article 46, apartat 1, tots dos de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar qualsevol altre recurs que considere convenient.  
  
València, 14 de juliol de 2020.- El director general de LABORA Servei Valencià d'Ocupació i Formació: Enric Nomdedéu i Biosca.